અમિત શાહે પાર્ટીના સમર્થકોને 8 ફેબ્રુઆરીએ દિલ્હી ચૂંટણીમાં જોશથી વોટ આપવાની અપીલ કરતાં કહ્યું, "તમારો વોટ દિલ્હી અને દેશની સુરક્ષા પણ નક્કી કરશે અને હજારો શાહીનબાગોની ઘટનાઓને રોકવાનું કામ પણ કરશે."

શાહે કહ્યું, "મિત્રો બટન દબાવો એટલા ગુસ્સા સાથે દબાવો કે બટન અહીં બાબરપુરમાં દબાય અને કરંટ શાહીનબાગમાં લાગે."

બીજી તરફ સોશિયલ મીડિયામાં ભાજપના સાંસદ અને કેન્દ્રીય નાણારાજ્યમંત્રી અનુરાગ ઠાકુરનો એક વીડિયો વાઇરલ થયો, જેમાં તેઓ નારા પોકારી રહ્યા છે- 'દેશ કે ગદ્દારો કો...' અને ત્યાં હાજર લોકો કહી રહ્યા છે- 'ગોળી મારો ** કો...'

કેન્દ્રીય ચૂંટણી પંચે વિવાદાસ્પદ નિવેદન કરવા બદલ ઠાકુર પાસેથી ખુલાસો માગ્યો છે. 

અમિત શાહના આ નિવેદન પર આમ આદમી પાર્ટીની મદદ કરી રહેલા રણનીતિકાર અને બિહારમાં ભાજપના સહયોગી જદયુના નેતા પ્રશાંત કિશોરે ટ્વીટ કરીને કહ્યું કે '8 ફેબ્રુઆરીએ ઇવીએમનું બટન તો પ્રેમથી જ દબાશે.'

ગૃહમંત્રી અમિત શાહના આ નિવેદનથી સ્પષ્ટ છે કે શાહીનબાગમાં નાગરિકતા સંશોધન કાયદા વિરુદ્ધ ચાલી રહેલું પ્રદર્શન હવે ભાજપ માટે દિલ્હી ચૂંટણીનો મોટો મુદ્દો છે.

સોમવારે કેન્દ્રીય કાયદામંત્રી રવિશંકર પ્રસાદે શાહીનબાગના પ્રદર્શન પર નિશાન સાધતાં કહ્યું, "શાહીનબાગ એક વિચાર બની ગયો છે, અહીં ટુકડે-ટુકડે ગૅંગના લોકો છે."

પ્રસાદે કહ્યું, "કેજરીવાલ અને સિસોદિયા શાહીનબાગ સાથે ઊભા છે, પરંતુ એ લાખો લોકોનો શાંત અવાજ કેજરીવાલ સુધી કેમ નથી પહોંચતો કે તેમનાં બાળકો સ્કૂલે જઈ શકતા નથી, જેઓ ઓફિસ નથી જતાં, જેમની દુકાનો બંધ છે."

તેમણે કહ્યું, "શું આવી દિલ્હી જોઈએ છે, જેને કેટલાક લોકો પોતાના વોટ માટે ઠપ કરી દે છે?"

રવિશંકર પ્રસાદની પત્રકારપરિષદ બાદ દિલ્હીના મુખ્ય મંત્રી અરવિંદ કેજરીવાલે કહ્યું કે ભાજપ શાહીનબાગના રસ્તા ખૂલવા દેતો નથી અને 8 ફેબ્રુઆરીએ મતદાન બાદ આ રસ્તો ખૂલી જશે.

તેઓએ કહ્યું, "શાહીનબાગમાં રસ્તા બંધ છે, જેને કારણે ઘણા લોકોને અગવડ પડી રહી છે, સ્કૂલનાં બાળકોને તકલીફ થઈ રહી છે, ઍમ્બુલન્સને જવામાં અડચણ થઈ રહી છે." 

"અડધા કલાકના રસ્તામાં લોકોને અઢી-અઢી ત્રણ-ત્રણ કલાક લાગી જાય છે. હું આ અંગે ઘણી વાર કહી ચૂક્યો છું કે આ દેશમાં બંધારણીય રીતે દરેક વ્યક્તિને વિરોધનો અધિકાર છે, પરંતુ તેને કારણે કોઈને તકલીફ ન થવી જોઈએ."

કેજરીવાલે કહ્યું, "જેના હેઠળ દિલ્હીનો કાયદો-વ્યવસ્થા આવે છે એ ભાજપની કેન્દ્ર સરકાર આનું સમાધાન કેમ નથી કરતી." 

"હમણાં રવિશંકર... \n\nમને ઉપરના લેખ માટે સારું શીર્ષક આપો.
શાહીનબાગના પ્રદર્શનની દિલ્હીની ચૂંટણીનાં પરિણામો પર કેટલી અસર થશે?